През лятото на 1944 г., в състава на TF.58, участва в превземането на Марианските острови и сраженията във Филипинско море. В края на войната участва в десанта на Иво Джима, рейда против японските острови, води обстрели на позициите на японците на Окинава. През юли 1945 г. преминава ремонт в корабостроителницата Пюджет Саунд и на 2 септември успява да участва в церемонията по подписването на капитулацията на Япония в Токийския залив.